**สิ่งที่ส่งมาด้วย 10**

**คำชี้แจงประกอบการส่งคำร้องขอย้ายข้าราชการครู ตำแหน่งครู (การย้ายกรณีปกติ)**

**ประจำปี พ.ศ. 2566**

**สำนักงานเขตพื้นที่การศึกษามัธยมศึกษาลพบุรี**

1. การนับอายุราชการ /อายุตัว /อายุการดำรงตำแหน่งโรงเรียนปัจจุบัน ปฏิบัติงานในตำแหน่งครูสถานศึกษาปัจจุบันติดต่อกันมาแล้วไม่น้อยกว่า 24 เดือน นับถึงวันสุดท้ายที่ให้ยื่นคำร้องขอย้าย (นับถึงวันที่ 25 มกราคม 2566)

2. ขอให้สำนักงานเขตพื้นที่การศึกษา ตรวจสอบคุณสมบัติของผู้ขอย้ายหากไม่ขัดต่อหลักเกณฑ์ของสำนักงาน ก.ค.ศ. ที่ ศธ 0206.4/ว 18 ลงวันที่ 17 สิงหาคม 2565 ให้ส่งคำร้องขอย้ายของผู้ประสงค์ขอย้าย  
ภายในเวลาที่กำหนด เพื่อ สพม.ลพบุรี จะได้ดำเนินการในส่วนที่เกี่ยวข้องต่อไป

3. การกรอกรายละเอียดในแบบคำร้องขอย้ายให้กรอกข้อมูลประวัติจาก ก.พ. 7/ ก.ค.ศ.16 กรณีได้รับวุฒิการศึกษาสูงสุดเพิ่มขึ้น และยังไม่ได้ขอเพิ่มวุฒิใน ก.พ.7 / ก.ค.ศ. 16 ให้แนบสำเนาปริญญาบัตรและเป็นคุณวุฒิที่ ก.ค.ศ.รับรองด้วย

4. ให้ผู้ประสงค์ขอย้ายยื่นคำร้องขอย้ายและเอกสารประกอบการพิจารณาผ่านผู้บังคับบัญชาตามลำดับ ระหว่างวันที่ 5 – 25 มกราคม 2566 (15 วันทำการ) ในวันและเวลาราชการ ต่อผู้อำนวยการสถานศึกษา และให้สถานศึกษารวบรวมคำร้องขอย้ายพร้อมเอกสารประกอบการพิจารณาพร้อมความเห็นของคณะกรรมการสถานศึกษาขั้นพื้นฐาน /การระบุวิชาเอกที่ต้องการทดแทนตามความต้องการจำเป็นของสถานศึกษา **จัดส่ง สพม.ลพบุรี ภายในวันที่ 1 กุมภาพันธ์ 2566 กรณีที่ขอย้ายมาจากสำนักงานเขตพื้นที่การศึกษาอื่น ให้จัดส่ง สพม.ลพบุรี ภายในเดือนกุมภาพันธ์ 2566**

5. ให้จัดส่งคำร้องขอย้ายพร้อมสิ่งที่ส่งมาด้วย **จำนวน 2 ชุด** ดังนี้

5.1 บัญชีรายละเอียดงบหน้าคำร้องขอย้าย (สิ่งที่ส่งมาด้วย 4) สรุปทุกคนที่ขอย้ายมา สพม.ลพบุรี

5.2 **คำร้องขอย้าย (แยกออกจากเล่มองค์ประกอบ/ตัวชี้วัด)** พร้อมแนบเอสารประกอบ ดังนี้

1) สำเนา ก.พ.7 หรือ ก.ค.ศ. 16 ที่เป็นปัจจุบันมีรายละเอียดครบถ้วนสมบูรณ์ เงินเดือน ณ วันที่ 1 ตุลาคม 2565 เจ้าหน้าที่ทะเบียนประวัติลงลายมือชื่อรับรองสำเนาถูกต้องทุกแผ่น

2) สำเนาวุฒิการศึกษา (ปริญญาบัตรและใบแสดงผลการศึกษา)

3) สำเนาทะเบียนบ้าน และสำเนาบัตรประจำตัวประชาชน

4) หนังสือยินยอมการย้ายสับเปลี่ยน กรณีย้ายสับเปลี่ยนตัวบุคคล (ถ้ามี) (สิ่งที่ส่งมาด้วย 7)

6. **จัดทำองค์ประกอบรายละเอียดตัวชี้วัดในการประเมินตามองค์ประกอบการย้าย (สิ่งที่ส่งมาด้วย 6) จำนวน 3 เล่ม** หากมีวุฒิบัตรหรือเกียรติบัตรตามองค์ประกอบ/ตัวชี้วัดฯ **ให้แนบสำเนาในระดับสูงสุดเท่านั้น**

7. กรณีผู้ประสงค์ขอย้าย วิชาเอกที่ไม่ตรงตามเกณฑ์มาตรฐานวิชาเอก หรือตามความต้องการจำเป็นของสถานศึกษา ให้แนบสำเนาคำสั่งมอบหมายให้สอนกลุ่มสาระการเรียนรู้วิชานั้น หรือคำสั่งแต่งตั้งให้มีหรือเลื่อนวิทยฐานะ เพื่อประกอบการพิจารณาให้คะแนนในองค์ประกอบตัวชี้วัด ข้อ 1.4